Inger Anne Frøysedal

Inger Anne Frøysedal (s. 25. huhtikuuta 1989 Stryn) on norjalainen yleisurheilija. Hän kilpailee kolmiloikassa.

Barcelonan EM-kilpailuissa 2010 Frøysedal hyppäsi kolmiloikan karsinnassa 13,51 metriä, eikä selviytynyt finaaliin. Sisäratojen EM-kilpailuissa Pariisissa 2011 Frøysedal hyppäsi karsinnassa 13,11 metriä, eikä selviytynyt finaaliin. Kolmiloikassa Frøysedal on voittanut maansa mestaruuden kuudesti ulkoradoilla, vuosina 2009–2014. Vuonna 2008 hän sijoittui hopealle. Sisäradoilla hän voitti kultaa 2010–2012, minkä lisäksi hän on saavuttanut kaksi kertaa hopeaa ja kerran pronssia.

Tammikuussa 2011 Frøysedal teki kolmiloikassa uuden Norjan halliennätyksen hypättyään Malmössä 13,57. Hän hyppäsi saman tuloksen myös Tampereella helmikuussa 2011.

Frøysedalin kolmiloikkaennätys on ulkoradoilla elokuussa 2012 Kristiansandissa hypätty 13,71 metriä.

 Lähteet 

Luokka:Norjalaiset kolmiloikkaajat
Luokka:Vuonna 1989 syntyneet
Luokka:Elävät henkilöt